# Csongrád Város Polgármesterétől „M”

# Ikt. szám: Önk/10-2/2021

Előadó: dr. Barcsi Judit

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében eljáró Polgármester döntéséhez***

Tárgy: *Együttműködési megállapodás jóváhagyása* – videókamerás térfigyelő rendszer működtetésére

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI.3.) Korm. rendelettel.

A Csongrádi Rendőrkapitányság és Csongrád Városi Önkormányzata között aláírásra katasztrófavédelemről és a hozzá kapcsolódó egye törvények módosításáról szóló 2011. évi CXXVIII. törvény 46.§ (4) bekezdésének felhatalmazás alapján, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

A Csongrádi Rendőrkapitányság előkészítette a hatályos adatvédelmi jogszabályoknak megfelelő együttműködési megállapodást a videókamerás térfigyelő rendszer működtetésére. Az Önkormányzat tulajdonában lévő térfigyelő kamerarendszer a város közterületein került kiépítése, melyek végpontjai a Csongrádi Rendőrkapitányság ügyeleti helyiségében vannak. Az együttműködési megállapodás tartalmazza a felek által vállalt kötelezettségeket a rendszer jog- és szakszerű működtetése érdekében, biztosítva az önkormányzat és a kapitányság közötti megfelelő információáramlást és hatékony kommunikációt.

Fentiekre figyelemmel az alábbi határozatot hozom.

Csongrád, 2021. február 4.

Bedő Tamás

polgármester

**EGYÜTTMŰKÖDÉSI MEGÁLLAPODÁS**

**videokamerás térfigyelő rendszer működtetésére**

Mely létrejött egyrészről **Csongrád Városi Önkormányzat** (6640 Csongrád, Kossuth tér 7. szám képviseletében eljár: Bedő Tamás polgármester, (a továbbiakban: Önkormányzat)), másrészről

**Csongrádi Rendőrkapitányság** (6640 Csongrád, Pacsirta u. 1-5, képviseli: Kun József rendőr alezredes, kapitányságvezető (a továbbiakban: Rendőrkapitányság))

(a továbbiakban: Felek) között az alulírott napon, az alábbi feltételek szerint:

**I.**

**Előzmények**

1. Az Önkormányzat tulajdonában lévő térfigyelő kamerarendszer a város közterületein került kiépítése, melyek végpontjai a Csongrádi Rendőrkapitányság épületében a fsz. 31. számú helyiségben (ügyeleti helyiség) vannak.
2. A kamerák pontos helyét jelen megállapodás*1. számú melléklete* tartalmazza.

**II.**

**Megállapodás tárgya**

1. Jelen megállapodás a telepített kamerarendszer üzemeltetéséhez kapcsolódik, Csongrád Város közbiztonságának javítása érdekében. A videokamerás térfigyelő kamerarendszer működtetéséről a Felek közösen gondoskodnak. Felek a jelen együttműködési megállapodást az információs önrendelkezési jogról és az információszabadságról szóló 2011. évi CXII. törvény, a Rendőrségről szóló 1994. évi XXXIV. törvény (a továbbiakban: Rtv.) 2.§ (2) bekezdésében és a 42. és 42./A §-ában, valamint az adatvédelmi szabályzatról szóló 39/2019. (IX.19.) ORFK utasításban (továbbiakban: ORFK utasítás) foglaltak figyelembe vételével kötik meg.
2. A megállapodás 50 db fix telepítési helyű közterületi kamerára vonatkozik azzal a kikötéssel, hogy a kamerarendszer bővítésére a Felek – az együttműködési megállapodás hatályba lépését követően – ismételten megállapodhatnak.

**III.**

**A megállapodás időtartama**

1. Felek a jelen megállapodást határozatlan időre kötik.

**IV.**

**A Rendőrkapitányság kötelezettségvállalásai**

1. A Rendőrkapitányág az alkalomszerűen látott, illetve a rögzített képek alapján szükségessé váló rendőri intézkedések haladéktalan kezdeményezésére, illetve megtételére intézkedik. Tudomásul veszi, hogy csak és kizárólag a bűnmegelőzési, közbiztonsági, bűnüldözési célból használja a videokamera rendszert.
2. A Rendőrkapitányság a hivatkozott ORFK utasítás rendelkezéseit a térfigyelő rendszer működtetése során betartja. A rendszer által rögzített felvételekhez az arra törvényilegfeljogosított szervek és személyek hozzáférésének szabályait, illetve az adatszolgáltatások dokumentálásának rendjét kidolgozza. Egyben vállalja azt is, hogy a rendszer központ kezelési helyiségébe történő belépés és az ott tartózkodás szabályait meghatározza.
3. A térfigyelő rendszer működtetésével kapcsolatos tevékenység koordinálásáért, irányításáért és ellenőrzéséért, valamint a feladatok végrehajtásáért a Rendőrkapitányság vezetője a felelős.
4. A Rendőrkapitányság a rendszerrel kapcsolatban felmerülő problémákat az Üzemeltető útján haladéktalanul jelzi az Önkormányzat felé.
5. A Rendőrkapitányság vállalja, hogy az Önkormányzat részére évi rendszerességgel jelentést készít a térfigyelő kamerarendszer működéséről, valamint a tárgyhónapot követő 8 napon belül közvetlen havi tájékoztatást ad a tartósan nem üzemelő kamerákról.
6. A Rendőrkapitányság vállalja, hogy a közvetített képek esetenkénti megfigyelésével csak olyan személyt bíz meg, aki a feladatok ellátásához megfelelő szakmai ismeretekkel és tapasztalattal rendelkezik, képes a szükségessé váló intézkedések azonnali kezdeményezésre.
7. A Rendőrkapitányság a képfelvevők elhelyezésére és a megfigyelt területre vonatkozó adatokat a központi szerv honlapján – a szolgálati út betartásával - közzéteszi.

**V.**

**Önkormányzat kötelezettségvállalásai**

1. Az Önkormányzat vállalja a kamerarendszer üzemeltetését, műszaki karbantartását, valamint a működéshez szükséges anyagi fedezetet biztosítja.
2. A karbantartással kapcsolatos költségek az Önkormányzatot terhelik a kivitelező céggel kötött vállalkozási szerződésben foglalt garanciális jogok lejártát követően. A karbantartási költség a rendszer működése során a berendezésekben, eszközökben bekövetkezett meghibásodások javításának, cseréjének költsége.
3. Az Önkormányzat vállalja (Felek közötti egyeztetés alapján) jogszabályi előírásoknak megfelelően a térfigyelő rendszer működési területén figyelmeztető feliratok elhelyezésének költségét.

**VI.**

**Záró rendelkezések**

1. Felek jelen megállapodás teljesítése során kötelesek kölcsönösen együttműködni, a megállapodást érintő minden lényeges körülményről egymást tájékoztatni. Bármelyik fél a másik félhez intézett írásbeli nyilatkozat alapján a megállapodást 30 napos felmondási idővel felmondhatja.
2. Kapcsolattartásra jogosult személyek:

Rendőrkapitányság részéről:

Név: Bálint Mihály ra.

Telefon: 63/571-510, 41-10

Beosztás: rendszergazda, informatikus

Önkormányzat részéről:

Név: Gácsiné Sipos Andrea

Telefon: 63/571-918

Beosztás: ügyintéző, Fejlesztési és Üzemeltetési Iroda

Üzemeltető részéről:

Név: Hajdú Zoltán

Telefon: 0630/5136519

Beosztás: Enerzol Kft. ügyvezetője

1. A Felek jelen 4 oldalból álló, 2 példányban készült megállapodásban nem szabályozott kérdésekben a vonatkozó jogszabályok alapján járnak el, különös tekintettel a Polgári Törvénykönyv rendelkezéseire.
2. A Felek a megállapodást, mint akaratukkal mindenben megegyezőt, elolvasás után helybenhagyólag írják alá.

**Csongrád, 2021. február 4. Csongrád, 2021. február 4.**

|  |  |
| --- | --- |
| **……………………………………**  **Bedő Tamás**  **polgármester**  **Csongrád Városi Önkormányzat** | **……………………………………..**  **Kun József r. alezredes**  **kapitányságvezető**  **Csongrádi Rendőrkapitányság** |

**Záradék:**

Csongrád Városi Önkormányzat képviselő-testülete a megállapodást jóváhagyta a 9/2021.(II.04 .) önkormányzati határozatával.

**Csongrád, 2021. február 4.**

**……………………………..**

**Dr. Juhász László**

**jegyző**

1. ***számú melléklet***

|  |  |  |  |  |
| --- | --- | --- | --- | --- |
| **Sorszám** | **Város** | **Közterület jelege** | **hsz./hrsz** | **Kamera darabszám** |
| 1. | Csongrád | Kossuth tér | 4. | 2 |
| 2. | Csongrád | Kossuth tér | 1. | 1 |
| 3. | Csongrád | Öregvár utca | 34. | 1 |
| 4. | Csongrád | Baross Gábor rakpart | 51. | 1 |
| 5. | Csongrád | Szentháromság tér | 8. | 1 |
| 6. | Csongrád | Fő utca | 26. | 1 |
| 7. | Csongrád | Dózsa György tér | 1. | 2 |
| 8. | Csongrád | Hársfa u.- Négyöles út | 5366 | 2 |
| 9. | Csongrád | Gyöngyvirág utca | 18 | 2 |
| 10. | Csongrád | Hársfa utca | 43. | 3 |
| 11. | Csongrád | Hársfa utca | 49. | 2 |
| 12. | Csongrád | Orgona utca | 16. | 2 |
| 13. | Csongrád | Orgona utca | 20. | 3 |
| 14. | Csongrád | Muskátli utca | 1. | 2 |
| 15. | Csongrád | Raisio utca | 7. | 3 |
| 16. | Csongrád | Kis-Tisza utca | 2. | 4 |
| 17. | Csongrád | Ifjúság tér | 1. | 2 |
| 18. | Csongrád | Körös-torok, kerékpár tárolóval szemben (Körforgalomban NKM oszlopon) | 5941 | 3 |
| 19. | Csongrád | Körös-torok, rendezvény tér (első fele, út mellett) | 5959/21 | 3 |
| 20. | Csongrád | Körös-torok, rendezvény tér (hátsó fele, gát mellett) | 5959/21 | 1 |
| 21. | Csongrád | Körös-torok, sétány eleje | 5845 | 2 |
| 22. | Csongrád | Körös-torok, sétány (Happy-Day előtt) | 5944 | 2 |
| 23. | Csongrád | Körös-torok, sétány (Honvéd üdülő előtt) | 6032 | 2 |
| 24. | Csongrád | Köröst-torok, sétány vége | 6033 | 1 |
| 25. | Csongrád | Körös-torok, nyári tábor (NKM oszlopon) | 6062 | 2 |
|  | | | | **összesen: 50** |

**Csongrád Városi Önkormányzat**

**Képviselő-testületének**

**9/2021.(II.04.) önkormányzati**

**Határozata**

A Kormány a veszélyhelyzet kihirdetéséről szóló 478/2020.(XI. 3.) Korm. rendelet értelmében az élet-és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, a képviselő-testület feladat-és hatáskörében eljárva, az alábbi döntést hozom:

A videókamerás térfigyelő rendszer működtetésére irányuló együttműködési megállapodást az előterjesztés tervezete szerinti tartalommal jóváhagyom.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Fejlesztési és Üzemeltetési iroda és általa:
3. érintettek

Csongrád, 2021. február 4.

Bedő Tamás

polgármester